alexandrainst/scandi-wiki huggingface dataset:
Romny

Romny (ukrainsk Ромни; russisk Ромны) er ein by i nordlege Ukraina i Sumy oblast. Han ligg ved elva Romen og er det administrative senteret i Romny rajon. Byen har kring 50 000 innbyggjarar.

Byen vart grunnlagd i år 902 og feira 16. september 2001 1100-årsjubileet sitt. Romny vart først nemnd i skriftlege kjelder i 1096.).

Kjelder 

Denne artikkelen bygger på «Romny» frå ,  den 29. september 2012. 
 oppgav desse kjeldene:

Bakgrunnsstoff
Offisiell nettstad

Byar i Sumy oblast
Shtetlar
Busetnader grunnlagde på 900-talet
Okhtyrka

Okhtyrka (ukrainsk Охтирка) er ein liten by i Ukraina, og senteret i eit rajon (distrikt) i Sumy oblast.  Han ligg sør i regionen på venstrebreidda av Vorskla. Etter at det vart oppdaga olje og gass i området i 1961 vart Okhtyrka oljehovudstaden i Ukraina. 

Byen vart først grunnlagd av tidlegare polske innbyggjarar i Sloboda Ukraina. Han vart først nemnd i 1641.

Bakgrunnsstoff
  Offisiell nettstad (russisk/ukrainsk) 

Byar i Sumy oblast
Busetnader grunnlagde i 1641
Svitlovodsk

Svitlovodsk (ukrainsk Світловодськ, Svitlovodsk, russisk Светловодск) er ein by sentralt i Ukraina ved elva Dnepr i Kirovohrad oblast. Han er det administrative senteret i Svitlovodsky rajon (distrikt).

Byen vart grunnlagd for å huse alle arbeidarane som bygde denmninga her i Dnepr i 1950-åra.

Kjelder

Denne artikkelen bygger på «Svitlovodsk» frå ,  den 29. september 2012.  

Byar i Kirovohrad oblast
Busetnader grunnlagde i 1951
Byar ved Dnepr
Marhanets

Marhanets (ukrainsk Марганець; russisk Марганец - Marganets) er ein gruveby i Dnipropetrovsk oblast sentralt i Ukraina. Han ligg på høgrebreidda av Kakhovkareservoaret ved Dnepr. Byen har kring 50 000 innbyggjarar. 

I oktober 2012 mista minst 42 menneske livet i ein kollisjon mellom eit tog og ein buss.

Kjelder 
Denne artikkelen bygger på «Marhanets» frå ,  den 29. september 2012.

Bakgrunnsstoff
 Bilete av Marhanets

Byar i Dnipropetrovsk oblast
Byar ved Dnepr
Busetnader grunnlagde i 1938
Sjepetivka

Sjepetivka (ukrainsk Шепеті́вка; russisk Шепето́вка - Sjepetovka) er ein by ved elva Huska i Khmelnytskyj oblast (provins) vest i Ukraina. Byen har kring 45 000 innbyggjarar.

Sjepetivka er eit jernbaneknutepunkt. Han ligg 100 km frå Khmelnytskyj.

Byen vart først nemnd i skriftlege kjelder i 1594 og høyrte til fyrst Ivan Zaslavsky. Han fekk Magdeburgrettar mot slutten av 1500-talet. Sjepetivka vart angripen av krimtatarar.

Kjelder

Denne artikkelen bygger på «Shepetivka» frå ,  den 29. september 2012.  
 

Byar i Khmelnytskyj oblast
Shtetlar
Pokrov i Ukraina

Pokrov (ukrainsk skrift Покров) er ein gruveby i Dnipropetrovsk oblast sentralt i Ukraina. Han har rundt 41 374 innbyggjarar (est. 2013).

Byen vart grunnlagd i 1883 som Prytsjepylivka, nær ei mangangruve som framleis er hovudnæringa i byen. I 1956 blei fleire busetjingar slått saman til Ordzjonikidze (ukrainsk skrift Орджонікідзе; russisk skrift Орджоникидзе) med namn etter Sergo Ordzjonikidze, ein nær medarbeidar av Stalin. Etter ein lov om avkommunisering frå mai 2015
vart namnet endra til Pokrov.

Kjelder

Denne artikkelen bygger på «Ordzhonikidze, Ukraine» frå ,  den 29. september 2012.  

Byar i Dnipropetrovsk oblast
Gruvebyar i Ukraina
Busetnader grunnlagde i 1883
Toretsk

Toretsk (ukrainsk skrift Торецьк) er ein by i Donetsk oblast (provins) i Ukraina. Byen har kring 35 000 innbyggjarar (2011). 

Byen vart grunnlagd som Tsjerbinovka på 1800-talet, med namn etter kosakken Anton Tsjerbina, som hadde busett seg der. I 1938 blei namnet endra til  Dzerzjynsk, til ære for kommunisten Feliks Dzierżyński. Namnet blei endra til Toretsk i 2016.

Nikolaj Ryzjkov, tidlegare statsminister i Sovjetunionen, vart fødd i byen i 1929.

Kjelder
Denne artikkelen bygger på «Toretsk» frå ,  den 23. mars 2016.  
 
 oppgav desse kjeldene:

Byar i Donetsk oblast
Busetnader grunnlagde i 1806
I Know What I Like (In Your Wardrobe)

«I Know What I Like (In Your Wardrobe)» er ein song av det engelske rockebandet Genesis frå albumet Selling England by the Pound i 1973. Songen vart gjeven ut som singel august 1973 og vart ein hit i april 1974 då han nådde 21. plassen på singellista i Storbritannia. Dette var første singelen til Genesis som gjekk inn på lista.

Teksten omhandlar ein ung mann som er tilsett som oppsynsmann og som seier han ikkje ønsker å vekse opp og gjere store ting. Han er nøgd med der han er no, som grasklyppar. Betty Swanwick-måleriet The Dream, som vart nytta som plateomslag for Selling England, var inspirasjonen til teksten.

Songen har ein psykedelisk rock-stil med perkusjonsrytmar og eit elektrisk sitar-riff frå Mike Rutherford (på konsertane spelt av Steve Hackett).

Seinare konsertversjonar av denne songen (som på Seconds Out) inneheldt ein lengre instrumental del med klipp frå andre Genesis-songar – som «Visions of Angels», «Blood on the Rooftops», «Dancing with the Moonlit Knight» og «Stagnation» – og songar av andre artistar som «Don't Let Me Be Misunderstood». Phil Collins danna under desse instrumentalane medan han slo på ein tamburin. Dette kan ein sjå i Genesis: In Concert frå 1977 og The Way We Walk – Live in Concert (1992) og When in Rome 2007.

«I Know What I Like» var den einaste pophitten til bandet i dei tidlege åra, ei tid då progressive rockeband i stor grad unngjekk singelmarknaden. Songen vart spelt på Top of the Pops og dansa til av Pan's People. Suksessen vart ikkje toppa før «Follow You Follow Me» på And Then There Were Three fire år seinare.

I 1993 gjorde Marillion sin tidlegare frontmann, Fish, ein coverversjon av songen på sin Songs from the Mirror.

B-sida til singelen var «Twilight Alehouse», som ikkje vart gjeve ut på albumet. Denne songen hadde vorte spelt på konsertane til Genesis sidan 1970, men vart ikkje spelt inn i studio før 1973. «Twilight Alehouse» vart sidan gjeven ut på Genesis Archive 1967-75.

Medverkande

Peter Gabriel - solovokal, fløyte, perkusjon
Steve Hackett - elektrisk gitar
Mike Rutherford - bass, elektrisk sitar, korvokal
Tony Banks - Hammondorgel, ARP Pro Soloist, korvokal
Phil Collins - trommer, korvokal, perkusjon

Kjelder

Denne artikkelen bygger på «I Know What I Like (In Your Wardrobe)» frå ,  den 29. september 2012. 
 oppgav desse kjeldene: 

Genesis-songar
Songar frå 1973
Singlar frå 1974
Songar skrivne av Peter Gabriel
Songar skrivne av Mike Rutherford
Songar skrivne av Phil Collins
Songar skrivne av Tony Banks
Songar skrivne av Steve Hackett
Charisma Records-singlar
Atlantic Records-singlar
Songen The Lamb Lies Down on Broadway

The Lamb Lies Down on Broadway er opningssongen på Genesis-albumet med same namn frå 1974. Songen vart gjeven ut som singel i USA, men gjekk ikkje inn på salslista. FM-radiostasjonar der spelte han derimot ofte. 

Som andre songar på albumet er teksten og musikken i «The Lamb Lies Down on Broadway» delvis basert på soulsongar frå 1960-åra. Slutten av songen inneheld teksten «They say the neon lights are bright on Broadway. They say there's always magic in the air» frå The Drifters-songen «On Broadway».

Basspelinga til Mike Rutherford på songen har vorte skildra som å ha «assosiasjonar til aggressiv energi», noko som høver bra med sinte og kriminelle hovudpersonen Rael i konseptet på albumet.  

Etter at Gabriel slutta i bandet var det Phil Collins som songen, og han vart ofte spelt på dei første turneane til bandet, vanlegvis ved at slutten på «The Musical Box» glei over i denne. Eit konsertopptak finst på Seconds Out frå 1977 samt som «Old Medley» på The Way We Walk, Volume Two: The Longs frå 1993. Songen vart òg spelt i sin heilskap på Calling All Stations-turneen i 1998 med Ray Wilson på vokal.

Peter Gabriel song òg songen under ekstranummera til konsertane sine i 1978. 

Det progressive rockebandet The Flower Kings spelte songen på det første konsertalbumet deira, Alive on Planet Earth. Rockegitaristen Paul Gilbert spelte songen på soloalbumet sitt Gilbert Hotel i 2003.

Kjelder
Denne artikkelen bygger på «The Lamb Lies Down on Broadway (song)» frå ,  den 30. september 2012. 
 oppgav desse kjeldene:

Songar frå 1974
Genesis-songar
Songar om New York
Songar skrivne av Tony Banks
Songar skrivne av Phil Collins
Songar skrivne av Mike Rutherford
Songar skrivne av Peter Gabriel
Songar skrivne av Steve Hackett
Stávros Konstantínou

Stávros Konstantínou () er ein kypriotisk songar. Han vann Super Idol på Mega Channel i 2004.

Diskografi

EP-ar og album
 2004: Super Idol 2004
 2005: To koudoúni
 2006: Tha me zitás
 2007: Fotiá o érotas

Kjelder

Kypriotiske songarar
Greske Idol-deltakarar
Greske Idol-vinnarar
Retorisk spørsmål

Retoriske spørsmål er utsegner forma som spørsmål ein ikkje forventer svar på, anten fordi svaret verker vera opplagt, fordi det allereie er kjend, eller fordi talaren kjem til å svara på det seinare. Eit retorisk spørsmål kan nyttast i retorikk, til dømes for å påverka tilhøyrarar til å svara det ein ønskjer og bli overtydde om det ein sjølv meiner. Ein kan også bruka retoriske spørsmål i daglegtale, gjerne som faste formuleringar. 

I skrift bruker ein ikkje alltid spørsmålsteikn etter retoriske spørsmål. I 1580-åra fann den engelske trykkaren Henry Denham opp eit omvendt spørsmålsteikn som skulle brukast ved retoriske spørsmål. Bruken døydde ut på 1600-talet.

Døme
Frå daglegtalen
 Er det slik me vil ha det?
 Har me det ikkje godt?
 Er du galen?
 Trur du eg er dum?
 Kor lenge var Adam i Paradis?

 Frå talar 
 «Ain't I a woman?» ('Er'kje eg ei kvinne?') Stilt av den frigjevne slavekvinna Sojourner Truth frå USA i 1851 om rettar for kvinner og afroamerikanarar.

«Om min Fader fik tre Gange daglig Prygl for ingen ting, og jeg blot faar to Gange daglig Prygl for ingen ting, skal jeg deri finde nogen Trøst? og om min Fader sultede 3 Dage i Ugen og jeg sulter blot 2 Dage i Ugen, skal jeg dermed slaa mig til ro? - Det være langt fra.»

Frå talen «Skal vi være moderate eller radikale?» av Marcus Thrane ved Arbeiderlandsmøtet i Christiania i 1850.

 «Hvordan kunde vi vænte at blive et frit Folk, naar icke Meenings Friehed hædres?»

Jens Schow Fabricius i oppfordringa til truskapseiden «Einige og tru til Dovre fell» ved Eidsvoll i 1814.

Frå dikt og songar

Hvor er vel Himlen mere blaa?
Hvor springe vel saa glade
de Bække, som i Engen gaa
for Blomsterne at bade?

Frå «Vi ere en nasjon vi med»  av Henrik Wergeland.

Bakgrunnsstoff

Kjelder

Generelle kjelder
«Spørsmålstegn: om bruk av spørsmålstegn» ved Korrekturavdelingen.no
retorisk spørsmål (29.11.2011) i Store norske leksikon. 

Retorikk
Språklege verkemiddel
Mannskap på første «Fram»-ferda

Då «Fram» forlet Kristiania 24. juni 1893, på den første «Fram»-ferda, var det tolv mann ombord som skulle vere med på ekspedisjonen. Den trettande kom med i Tromsø.

Fritjof Nansen, leiar for ferda, 32 år
Otto Sverdrup ,nestkommanderande, skipper,  38 år
Sigurd Scott Hansen, premierløytnant i marina, stod for metrologiske, astronomiske og magnetiske registreringar. 25 år
Henrik Greve Blessing, botanikar og lækjar på turen. 27 å
Theodor Claudius Jaacobsen, styrmann, 38 år.
Anton Amundsen, første maskinist, 40 år.
Adolf Juell, proviantforvaltar og kokk, 33 år.
Lars Pettersen, andre-maskinist, smed, kokk, 33 år. Han var fødd i Sverige, og  oppgav til Nansen at foreldra var norske, noko som ikkje stemde
Fredrik Hjalmar Johansen, fyrbøtar, metrologisk assistent, 26 år. Var med Nansen på sledeferd mot nord, og overvintring på Frans Josefs land
Peder Leonard Hendriksen, 34 år.
Bernhard Nordahl, elektrikar, metrologisk assistent, fyrbøtar, 31 år
Ivar Otto Irgens Mogstad, altmoglegmann muleg mann, 37 år
Bernt Bentsen, 33 år,  kom med i Tromsø på svært kort varsel.

Kjelder
Fritjof Nansen: Fram over Polhavet. Den norske polarfærd 1893-1896 H.Aschehoug & CO.s forlag 1897

Fotnotar

Polarforsking
Mannskap på andre «Fram»-ferda

Dette er ei oversikt over  over mannskapet på  «Fram» på den andre «Fram»-ferda.

Otto Neuman Knoph Sverdrup, ekspedisjonsleiar og kaptein.
Hans Adolf Victor Baumann, nestkommanderande.
Oluf Raanes, styrmann
Gunnerius Isachsen, kartograf
Hermann Georg Simmons, botanikar.
Edvard Bay, zoolog
Peder Elisæus Schei, geolog
Johan Svensen, lækjar, gjorde sjølvmord på Ellesmereøya juni 1900.
Ivar Fossheim, altmoglegmann
Peder Leonard Hendriksen, islos, harpunar, var med på første Framferda.
Karl Olsen, fyrstemaskinist
Jacob Nødtvedt, andremaskinist
Adolf Henrik Lindstrøm, stuert
Sverre Helge Hassel, altmoglegmann
Rudolf Stolz, fyrbøtar, altmoglegmann
Ove Braskerud, fyrbøtar, altmoglegmann, døydde ved Ellesmereøya september 1900.

Kjelder
Tor Borch Sannes: Fram Norsk Maritimt Forlag A/S 1989
Per Egil Hegge: Otto Sverdrup Aldri rådløs J.M. Stenersens Forlag AS 1996

Fotnotar

Polarforsking
Mannskap på tredje «Fram»-ferda

Dette er ei oversikt over  over mannskapet på  «Fram» på den tredje «Fram»-ferda.

Desse ni gjekk i land og overvintra på ekspedisjonsleiren Framheim:

 Roald Engelbregt Gravning Amundsen, leiar av ekspedisjonen og på Sydpolferda.
 Helmer Julius Hanssen, hundeførar og navigatør, deltok på Sydpolferda. 
 Sverre Hassel, hundeførar og navigatør, deltok på Sydpolferda. Var og med på andre Framferda. 
 Olav Olavson Bjaaland,  skimakar, altmoglegmann, deltok på Sydpolferda. 
 Oscar Wisting, navigatør, altmoglegmann, deltok på Sydpolferda. 
 Kristian Prestrud, Leiar for sledeferda til Edward VII land.
 Fredrik Hjalmar Johansen, hundeførar, altmoglegmann, deltok på sledeferda til Edward VII land
 Jørgen Stubberud, snikkar, altmoglegmann, deltok på sledeferda til Edward VII land 
 Adolf Henrik Lindstrøm, stuert, var åleine på Framheim i seks veker når dei andre var på ekspedisjon.

Desse var mannskap ombord i «Fram» på den vidare ferda:

 Thorvald Nilsen, Oberstløytnant og nestkomanderande,  Kaptein på «Fram»
 Hjalmar Frederick Gjertsen, andrestyrmann
 Ludvig Hansen,  ispilot og altmoglegmann
Martin Richard Rønne,  Seglmakar og navigatør
 Andreas Beck, matros og ispilot, døydde ombord i «Fram» i mars 1914
 Knut Sundbeck, maskinsjef
Jacob Nödtvedt,  andremaskinist, mønstra av i Buenos Aires september 1911, deltok og på andre Framferda
 Alexander Kutschin, oseanograf,  mønstra av i Buenos Aires september 1911
 Karinius Olsen, kokk og snikkar
 Halvardus K. Kristensen,  tredje-, seinare andremaskinist.
 J. Andersen,  matros, mønstra  på i Buenos Aires januar 1911, mønstra  av same stad september same år.
A. Olsen, matros,  mønstra  på i Buenos Aires januar 1911
 F. Steller, matros, mønstra  på i Buenos Aires januar 1911
H. Halvorsen, matros, mønstra  på i Buenos Aires januar 1911
Sandvig, stuert, avmønstra i Funchal på Madeira september 1910

Kjelder
Tor Borch Sannes: Fram Norsk Maritimt Forlag A/S 1989

Polarforsking
Super Idol 2004

Super Idol 2004 er debut-EP-en til Stávros Konstantínou, vinnaren av Super Idol på Mega Channel i 2004. På songen «To állo mou misó» syng han duett med Tamta, som enda på andreplass.

Sporliste

Kjelder

Bakgrunnsstoff
 WiMp: Super Idol 2004

Debutalbum frå 2004
Tamta

Tamta Goduadze (), kjend som Tamta, er ein gresk-georgisk songar. Ho er best kjend i Hellas og på Kypros etter at ho enda på andreplass i Super Idol på Mega Channel i 2004.

Biografi

Tidleg liv
Tamta vart fødd i Den georgiske sosialistiske sovjetrepublikken i Sovjetunionen, der ho starta med song då ho var fem år. Berre 14 år gamal fekk ho ei dotter, Annie.

Musikkarriere
Då Tamta var 22 flytta ho og familien til Hellas, der ho meldte seg på den greske fjernsynsserien Super Idol. Ho enda på andreplass bak Stávros Konstantínou, som ho seinare spelte inn songen «To állo mou misó» på EP-en Super Idol 2004 saman med.

I januar 2007 annonserte Ellinikí Radiofonía Tileórasi (ERT) at Tamta skulle delta i Eurovision 2007, den greske nasjonale finalen for Eurovision Song Contest 2007. Ho enda sist av dei tre deltakarane som deltok.

I juni 2008 sa Tamta i eit intervju at ho ville likt å representere Kypros i Eurovision Song Contest 2009. I fylgje rykte hadde Padiofonikó Ídruma Kúprou (PÍK) vore i kontakt med ho sidan mai. Greske medium ville òg at ERT skulle velje Temta som representant i Eurovision Song Contest 2009 på grunn av mistanke om favoritisering frå austblokklanda i 2008, der Kalomoíra enda på tredjeplass. Rykta var ikkje sanne og ERT valde Sákis Rouvás i staden for.

Diskografi

Studioalbum
 2006: Tamta
 2007: Agápise me
 2010: Tharros i alitheia

Singlar
 2004: T' allo mou miso med Stávros Konstantínou
 2006: Ftais (Faraway)
 2006: Den telionei etsi i agapi
 2006: Tornero/Tromero (MAD Version) med Mihai Trăistariu
 2006: Einai krima med Grigoris Petrakos
 2007: With Love av Tamta|With Love
 2007: Agápise me
 2007: Agapo (Wanna Play) med Akis Deiximos
 2007: |Mia stigmi esi ki ego
 2008: Ela sto rhythmo
 2008: S' opoion aresei (Dansonra)
 2009: Koita me
 2010: Tharros i alitheia av Tamta|Tharros i alitheia med Sákis Rouvás
 2010: Egoista med Isaias Matiaba
 2010: Fotia
 2011: Tonight med Playmen og Claydee
 2011: Zise to apistefto (Oblivion)
 2012: Niose tin kardia
 2012: Konta Sou

Musikkvideoar
 2004: T' allo mou miso med Stávros Konstantínou
 2006: Ftais (Faraway)
 2006: Den telionei etsi i agapi
 2006: Tornerò|Tornero/Tromero (MAD Version) med Mihai Trăistariu
 2006: Einai krima med Grigoris Petrakos
 2007: With Love av Tamta|With Love
 2007: Agápise me
 2007: Relax, Take It Easy/Agápise me (VMA '07)
 2007: Agapo (Wanna Play) med Akis Deiximos
 2007: Mia stigmi esi ki ego
 2008: Ela sto rhythmo
 2008: S' opoion aresei (Dansonra) med [[Stereo Mike## (VMA '08)
 2009: Koita me
 2010: Tharros i alitheia med Sákis Rouvás
 2010: Egoista med Isaias Matiaba (VMA '10)
 2010: Fotia
 2011: Tonight med Playmen og Claydee
 2011: Zise to apistefto (Oblivion) (VMA '11)
 2012: Niose tin kardia
 2012: Konta sou

Kjelder

Denne artikkelen bygger på «Tamta» frå ,  den 30. september 2012.  
 

 Fotnotar

Bakgrunnsstoff
 
 Fanside 
 Management

Georgiske songarar
Greske songarar
Greske Idol-deltakarar
MAD Video Music Award-vinnarar
Eurovision Song Contest 2019-deltakarar
Deltakarar i OGAE Second Chance Contest
Reidar Kvammen

Reidar Osvald Kvammen () var ein norsk fotballspelar og politimann, fødd og død i Stavanger. Mellom 1933 og 1949 spela han 51 landskampar for Noreg, og skåra 17 landslagsmål. Han var med på det legendariske bronselaget som tok bronse under OL i Berlin i 1936. Kvammen spela i alle år som aktiv for Viking. I si tid som Viking-spelar skåra han 202 mål, noko som i 2012 framleis er klubbrekord.

Kjelder
Denne artikkelen bygger på «Reidar Kvammen» frå ,  den 30. september 2012.  
 

Norske fotballspelarar
Norske politifolk
Viking-spelarar
Norske landslagsspelarar i fotball
Olympiske bronsemedaljevinnarar for Noreg
Medaljevinnarar under sommar-OL 1936
Norske deltakarar under sommar-OL 1936
Fotballspelarar under sommar-OL 1936
Spelarar i Fotball-VM 1938
Folk frå Stavanger
Sverre Andersen

Sverre Andersen () var ein norsk fotballspelar frå Stavanger. Han debuterte på Viking FK i 1952 og spela sin siste kamp i 1971. Høgdepunktet kom då han var med å verte cupmeister i 1959, han vart også seriemeister i 1958. Totalt spela han 482 kampar for Viking, 262 av dei var seriekampar. Andersen, som var målvakt, spela 41 landskampar i tidsrommet 1956-68.

Landslagsspel
Andersen debuterte for det norske A-landslaget den 26. august 1956 i ein heimekamp mot Finland som enda med 1-1. Dei neste tolv åra var han alltid aktuell for målvaktsplassen på landslaget, fyrste tida i kamp med Asbjørn Hansen, seinare med Kjell Kaspersen. Den siste landskampen han spela var mot Polen den 9. juni 1968 der Noreg tapte 1-6.

Klubbspel
I 1958 var Andersen målvakt for Viking som vann Avdeling A i Hovedserien, á poeng med Larvik Turn, og var klar for seriefinale mot Oslo-klubben Skeid. Viking vann finalekampen med 2-0 og tok dermed sin aller fyrste seriemeisterskap, Andersen og Edgar Falch var mellom nøkkelspelarane på laget. Begge to var også med då Viking året etter vann sitt andre NM-gull. Finalekampen i cupen gjekk mot Sandefjord og enda med 2-1-siger etter ekstraomgangar. No var også Olav Nilsen mellom dei som spela på meisterlaget.

Andersen vart kåra til årets fotballspelar i Noreg både i 1958 og 1962.

Kjelder
Denne artikkelen bygger på «Sverre Andersen» frå ,  den 30. september 2012.  
 

Norske fotballspelarar
Viking-spelarar
Norske landslagsspelarar i fotball
Folk frå Stavanger
Edgar Falch

Edgar Falch  () var ein fotballspelar frå Stavanger. Mellom 1954 og 1959 spela han 28 landskampar for Noreg. Falch spela for Viking Fotballklubb, der han var med å verte cupmeister både i 1953 og 1959, og seriemeister i 1958. Mellom 1950 og 1961 spela han totalt 256 kampar for Viking, av desse 139 seriekampar, og skåra 15 mål (9 seriemål). Falch spela senterhalf (tilsvarar midtstoppar) på klubblaget, og venstreback på landslaget.

Falch var saman med Kåre Bjørnsen og Rolf Bjørnsen dei einaste som var med på Vikings tre fyrste, store triumfar i fotball; NM-gull 1953, seriegull 1958, nytt NM-gull 1959.

Referansar

Kjelder

Magnus Breili: Fotballboken, 1967
Denne artikkelen bygger på «Edgar Falch» frå ,  den 30. september 2012.  

Norske fotballspelarar
Viking-spelarar
Norske landslagsspelarar i fotball
Folk frå Stavanger
Høvikodden

Høvikodden er ein stad i Bærum kommune i Viken fylke som er kåra til kommunen sin tusenårsstad. Staden er eit populært offentleg friluftsområde med mellom anna ein park med ein gangveg langsetter stranda, som er eit parti av ein gangveg som med tida er meint å gå mest mogleg samanhengande langsetter vestkysten av Oslofjorden, kalla Kyststien. Her ligg òg eit gravfelt med røyser som er freda. På sørsida er det ei badestrand som er open for ålmenta.

På Høvikodden ligg Henie Onstad Kunstsenter i eit bygg som vart teikna av Jon Eikvar og Sven Erik Engebretsen, og med utandørsareal med skulpturar. Ofte vert namnet Høvikodden nytta om dette kunstsenteret i staden for det eigenlege namnet på senteret.

Det Norske Veritas, som no heiter DNV GL Group AS etter å ha vorte eit norsk-tysk klassifikasjonsselskap, skipa 12. september 2013 som ein fusjon med Germanischer Lloyd (GL), ligg på austsida av Høvikodden.

Bakgrunnsstoff 
Henie-Onstad Kunstsenter
Heimesider, Det Norske Veritas

Geografi i Bærum
Tusenårsstader
Christiania Bank og Kreditkasse

Christiania Bank og Kreditkasse (Kreditkassen, opphavleg Christiania Kreditkasse) var eit norsk bank- 
og finansselskap som blei slått saman med finske Merita, svenske Nordbanken  og danske Unibank i 2000 og utgjer no Nordea. 

Banken blei skipa i 1848 av mellom andre Fritz Heinrich Frølich i heimen hans og var den eldste forretningsbanken i Noreg. Han hadde i fleire år hovudkontor på Stortorget i Oslo.

Kjelder

Tidlegare norske bankar
Skipingar i 1848
Nedleggingar i 2000